Differanseplott

Differanseplott

Et differanseplott er et diagram for sammenligning av to metoder som settes opp ved å lage et spredningsdiagram i Excel. Her benyttes metodenes gjennomsnittsverdi for hver prøve på x-aksen (beregningsformel 1) og metodenes differanse for hver prøve på y-aksen (beregningsformel 2). Differanseplottet vurderes visuelt, og kan kjapt vise om to metoder har systematiske eller proporsjonale feil. For å undersøke riktigheten, som er en indikasjon på systematisk feil, må flere metoder benyttes. Metoder som blir brukt for å undersøke riktigheten er: t-test i par, korrelasjonsdiagram (med regresjonslinje og korrelasjonskoeffisient), differanseplott og %-BIAS. %-BIAS er den eneste av disse metodene som kan brukes direkte til å si om riktigheten er god eller dårlig, de andre viser bare indikasjoner på god eller dårlig riktighet.

Nødvendige beregninger for tillaging av differanseplott:


 * Beregningsformel 1: ** Gjennomsnittsverdi mellom to avlesninger av samme prøve, men på ulike instrumenter/metoder.

. [[image:medtekipedia/Differanseplott_gjsnittverdi.png]]

 * Beregningsformel 2:** Differansen mellom to avlesninger av samme prøve, men på ulike instrumenter/metoder.

Vurdering av diagrammet visuelt i forhold til systematiske feil:

- Se etter såkalte "slengere", dvs. punkter som avviker stort fra de andre punktene - Ved å tegne en trendlinje vil vurderingen av differanseplottet bli enklere
 * dersom punktene er jevnt fordelt rundt midt-linjen er det ikke systematiske avvik
 * dersom punktene er fordelt rundt en linje som skjærer y-aksen over eller under y = 0 er det et konstant avvik mellom metodene
 * dersom punktene ligger rundt en linje som krysser midt-linjen (vinkelkoeffisienten er forskjellig fra null) er avvikene konsentrasjonsavhengig.
 * dersom punktene er fordelt rundt en linje med vinkelkoeffisient forskjellig fra null og skjærer y-aksen i et punkt forskjellig fra null kan det være både konsentrasjonsavhengig og konstant avvik.


 * Figur 1:** Differanseplott for testmetode og referansemetode.


 * OBS!**
 * Husk alltid å forklare hvilke ulike metoder som er benyttet. Er det ikke beskrevet i selve figuren, må det skrives i figurteksten under.
 * Merk hvilken enhet målingene er gjort i (mmol/L/ µmol/L e.l).
 * Merk aksene i diagrammet godt.
 * Ha en god diagramoverskrift.

 Konfidensintervallet presenterer et intervall som man mener at parameterverdien ligger i. Figur 1 har et 95 % konfidensintervall.

Kilder Bok/hefte Nettsider
 * 1) Gunnar G. Løvås, //Statistikk for universiteter og høgskoler (2004) //, Universitetsforlaget.
 * 2) Medisinsk laboratorieteknologi 2, kvantitative teknikker, //Laboratoriekurs L3//, Fakultet for teknologi, Institutt for Bioingeniørfag, HIST
 * 1) []
 * 2) @http://www.furst.no/norip/nkk/Rustad_val1.pdf